07131151 | Jaarboeke 2016 | Universiteit van Pretoria
Program: BAdmin Internasionale Verhoudings
07131151 Fakulteit Ekonomiese en Bestuurswetenskappe Duur van studie: 3 jaar Totale krediete: 393
Die doel van hierdie pakket is om aan gekwalifiseerdes dieptekennis en begrip van hedendaagse wêreldpolitiek en verwante veranderinge te voorsien. Dit sal leerders in ’n beroepsituasie in sowel die openbare as privaat sektor in staat stel om op ’n innoverende en pro-aktiewe wyse op internasionale probleme en uitdagings te reageer.
Let wel: Die program word slegs in Engels aangebied. Studente kan nie toegelaat word tot ’n BCom-graad via ’n BAdmin indien hulle nie aan die toelatingsvereistes vir ’n BCom-graad voldoen nie.
Slegs twee 14-week modules, of die ekwivalent daarvan, wat nie deur 100- en 200-vlak-modules voorafgegaan word nie, mag as kwalifiserende modules vir graaddoeleindes geneem word. Met ander woorde, ten minste vier 14-week-modules wat voorafgegaan word deur die 100- en 200-vlak moet op 300-vlak geneem word, behalwe die modules wat slegs op 200- en 300-vlak aangebied word.
Op elke jaarvlak moet ten minste vier kwartaalmodules of twee semestermodules van die keusemodules uit ’n enkele vak kom. Aangesien krediete per module in alle fakulteite nie dieselfde is nie, kan die krediete vir die vereiste aantal keusemodules die waardes soos aangedui, oorskry.
(1) STL en IPL het nie modules op jaarvlak 1 nie, maar volg op PTO 111 en PTO 120.
(2) Hoogstens 24 krediete kan geneem word.
(3) Taalmodules ter waarde van hoogstens 64 krediete kan tot op jaarvlak 2 van die volgende modules geneem word:
- ’n Europese taal (vanuit Duits, Engels, Frans, Spaans) by UP of
- ’n Internasionale taal vanuit Arabies, Mandaryns of Russies by Unisa.
Raadpleeg die Fakulteit Geesteswetenskappe ten opsigte van krediete, voorvereistes en aanbieding van hierdie taalmodules.
Spesialiseringsmodules: IPL 310, 320